REPUBLIKA SRBIJA

NARODNA SKUPŠTINA

Odbor za evropske integracije

20 Broj 06-2/265-15

18. jun 2015. godine

B e o g r a d

Z A P I S N I K

TRIDESETOSME SEDNICE ODBORA ZA EVROPSKE INTEGRACIJE

NARODNE SKUPŠTINE REPUBLIKE SRBIJE

SREDA, 17. JUN 2015. GODINE

Sednica je počela u 10.30 časova.

Sednicom je predsedavao Aleksandar Senić, predsednik Odbora. Sednici su prisustvovali članovi Odbora: Ninoslav Girić, Vesna Marković, Katarina Šušnjar, Irena Aleksić, Aleksandra Tomić, Dušica Stojković i zamenici članova Dijana Vukomanović, Dragan Polovina i Vladimir Orlić. Sednici nisu prisustvovali članovi Odbora Dragan Šormaz, Biljana Pantić Pilja, Ivan Bauer, Nataša Vučković, Gordana Čomić, Laslo Varga, Mira Petrović i Bojan Kostreš.

Na predlog predsednika Odbora jednoglasno je usvojen sledeći

**D n e v n i r e d**

1. Određivanje delegacije Odbora za sastanak predsedavajućih Konferencije odbora za evropske poslove parlamenata država članica EU (KOSAK), koji će biti održan u Luksemburgu, 12. i 13. jula 2015. godine.
2. Poziv Odboru za evropske integracije Narodne skupštine Republike Srbije od Odbora za evropske integracije i regionalnu saradnju Narodne skupštine Republike Srpske, da poseti Banjaluku u periodu od 8. do 10. jula 2015. godine.

Pre prelaska na dnevni red predsednik Odbora je predložio da Odbor usvoji zapisnike sa 30, 31, 32 i 33. sednice Odbora. Zapisnici su uvojeni jednoglasno.

**Tačka 1.**

Predsedavajući je otvorio raspravu po prvoj tački dnevnog reda Određivanje delegacije Odbora za sastanak predsedavajućih Konferencije odbora za evropske poslove parlamenata država članica EU (KOSAK), koji će biti održan u Luksemburgu, 12. i 13. jula 2015. godine i naveo da Odbor za spoljne poslove obično daje saglasnost da jedan član Odbora učestvuje na sastanku predsedavajućih KOSAK, ali po Poslovniku KOSAK, možemo da pošaljemo dva člana delegacije. Nakon konsultacija sa članovima Odbora predlažio je da na ovaj sastanak idu Aleksandar Senić i Vesna Marković.

Pošto se niko nije javio za reč, predsedavajući je zaključio raspravu i stavio na glasanje predlog da u delegaciji Odbora za sastanak predsedavajućih KOSAK u Luksemburgu budu Aleksandar Senić i Vesna Marković. Odbor je jednoglasno usvojio predlog da u delegaciji Odbora za sastanak predsedavajućih KOSAK u Luksemburgu budu Aleksandar Senić i Vesna Marković.

**Tačka 2.**

Predsedavajući je otvorio raspravu po drugoj tački dnevnog reda Poziv Odboru za evropske integracije Narodne skupštine Republike Srbije od Odbora za evropske integracije i regionalnu saradnju Narodne skupštine Republike Srpske, da poseti Banjaluku u periodu od 8. do 10. jula 2015. godine. Obavestio je članove Odbora da će ovu posetu finansirati Vestminsterska fondacija za demokratiju koja je u mogućnosti da finansira put za 4 člana Odbora. Nakon konsultacija sa članovima Odbora predloženo je da u sastavu delegacije Odbora za posetu Banja Luci budu Aleksandar Senić, Dušica Stojković, Branko Ružić i Ljubiša Stojmirović.

Pošto se niko nije javio za reč, predsedavajući je zaključio raspravu i stavio na glasanje predlog da u sastavu delegacije Odbora za posetu Banja Luci budu Aleksandar Senić, Dušica Stojković, Branko Ružić i Ljubiša Stojmirović. Odbor je jednoglasno usvojio predlog da u sastavu delegacije Odbora za posetu Banja Luci budu Aleksandar Senić, Dušica Stojković, Branko Ružić i Ljubiša Stojmirović.

Sednica je završena u 10.40 časova.

Na sednici Odbora vođen je tonski zapis.

SEKRETAR ODBORA PREDSEDNIK ODBORA

Aleksandar Đorđević Aleksandar Senić